**Τμήμα Μουσικών Σπουδών**

**Κατατακτήριες εξετάσεις 2022**

Οι κάτωθι υπογράφοντες,

Αναστασία Γεωργάκη (Καθηγήτρια, Πρόεδρος του Τ.Μ.Σ.),

Νικόλαος Μαλιάρας (Καθηγητής),

Πύρρος Μπαμίχας (Καθηγητής),

Παύλος Σεργίου (Αναπληρωτής Καθηγητής),

Ιωάννης Φούλιας (Αναπληρωτης Καθηγητής),

Ιάκωβος Σταϊνχάουερ (Επίκουρος Καθηγητής) και

Στυλιανός Ψαρουδάκης (Αναπληρωτής Καθηγητής)

αποτελούντες την επιτροπή Κατατάξεων του Τμήματος Μουσικών Σπουδών του Πανεπιστημίου Αθηνών για τις κατατακτήριες εξετάσεις στις οποίες συμμετείχαν πτυχιούχοι Α.Ε.Ι. και Τ.Ε.Ι., συνήλθαμε σήμερα, Τετάρτη 12/1/2021, προκειμένου να προβούμε στην έκδοση αποτελεσμάτων των εξετάσεων βάσει των τροποποιήσεων του Νόμου 3404/2005, όπως αυτές ορίζονται στο ΦΕΚ 3185/16-12-2013.

Οι υποψήφιοι διαγωνίστηκαν την Τρίτη 14 Δεκεμβρίου στα μαθήματα «Αρμονία», «Μουσική Καταγραφή» και «Ιστορία της Μουσικής». Η Επιτροπή Κατατάξεων διαπίστωσε ότι τηρήθηκαν όλες οι προβλεπόμενες από τους νόμους διατυπώσεις και καταχώρησε τα ονοματεπώνυμα και την αναλυτική βαθμολογία των υποψηφίων κατ’ αλφαβητική σειρά, όπως φαίνεται στον σχετικό Πίνακα που επισυνάπτεται στο τέλος αυτού του υπομνήματος.

Σύμφωνα με τις τροποποιήσεις που εμφανίζονται στο ΦΕΚ 3185/2013, το ποσοστό των κατατάξεων πτυχιούχων Πανεπιστημίου, Τ.Ε.Ι., ή σχολών διετούς και υπερδιετούς κύκλου σπουδών ορίζεται σε 12% επί του αριθμού των εισακτέων στο Τμήμα με Πανελλαδικές εξετάσεις. Ο, δε, αριθμός των εισακτέων στο Τμήμα Μουσικών Σπουδών του Πανεπιστημίου Αθηνών μέσω Πανελλαδικών εξετάσεων για το Πανεπιστημιακό έτος 2021-2022 ανέρχεται σε εξήντα -τρεις (63)φοιτητές, όπως ορίζει το ΦΕΚ 685-Β'/15-3-2016. Άρα, το Τ.Μ.Σ. έχει τη δυνατότητα να υποδεχθεί επτά (7) φοιτητές από κατατακτήριες εξετάσεις. Σημειωτέον, ότι ως άριστα θεωρείται το 20 και ότι κάθε υποψήφιος, προκειμένου να διεκδικήσει την ένταξή του στο Τ.Μ.Σ., θα πρέπει να συγκεντρώσει σε κάθε ένα από τα τρία μαθήματα βαθμό ίσο ή μεγαλύτερο του 10 ─ σε αντίθετη περίπτωση δεν σημειώνεται καν τελική βαθμολογία στη στήλη “Μέσος Όρος” του σχετικού Πίνακα.

Στις συγκεκριμένες εξετάσεις συμμετείχαν 14 υποψήφιοι: 9 από Α.Ε.Ι., 4 από Τ.Ε.Ι και 1 από Σχολή υπερδιετούς φοίτησης. Δυστυχώς, όπως φαίνεται και στον τελικό Πίνακα, προβιβάσιμο βαθμό στις εξετάσεις δεν συγκέντρωσε κανένας από τους υποψήφιους.

Τέλος, σύμφωνα με το ν.4485/2017 αρ.74 παρ.5α «Θέσεις εισακτέων που έμειναν κενές κατά τις κατατακτήριες εξετάσεις 2016-2017, καλύπτονται μέχρις εξαντλήσεως του προβλεπόμενου ποσοστού εισακτέων, με την κατάταξη, ως επιτυχόντων, υποψηφίων κατά φθίνουσα σειρά συνολικής βαθμολογίας εφόσον αυτή είναι τουλάχιστον τριάντα (30) μονάδες και ανεξαρτήτως της επίδοσής τους σε επιμέρους μαθήματα. Οι ανωτέρω κατατασσόμενοι ως επιτυχόντες εισακτέοι εγγράφονται, για το ακαδημαϊκό έτος 2017-2018, στο α΄ εξάμηνο σπουδών του οικείου Τμήματος. Η διάταξη του πρώτου εδαφίου ισχύει και για τις κατατακτήριες εξετάσεις των επόμενων ακαδημαϊκών ετών έως την έκδοση του Εσωτερικού Κανονισμού του οικείου Α.Ε.Ι.».

Αναφέρονται τα ονόματα των υποψηφίων κατά φθίνουσα σειρά συνολικής βαθμολογίας τουλάχιστον τριάντα (30) μονάδων και ανεξαρτήτως της επίδοσής τους σε επιμέρους μαθήματα, οι οποίοι κατατάσσονται ως επιτυχόντες εισακτέοι και εγγράφονται, για το ακαδημαϊκό έτος 2022-2023, στο α΄ εξάμηνο σπουδών του οικείου Τμήματος.

**ΚΑΤΑΤΑΚΤΗΡΙΕΣ ΕΞΕΤΑΣΕΙΣ – Μαΐου 2021**

|  |  |  |  |  |
| --- | --- | --- | --- | --- |
|  |  |  |  |  |

1. ΘΕΟΤΟΚΑΣ ΣΤΕΦΑΝΟΣ
2. ΚΟΥΡΜΠΕΛΗ ΓΕΩΡΓΙΑ
3. ΑΘΑΝΑΣΟΠΟΥΛΟΣ ΚΥΡΙΑΚΟΣ
4. ΣΑΡΛΗΣ ΙΩΑΝΝΗΣ

………………..

**Η Επιτροπή Κατατάξεων\***

Αναστασία Γεωργάκη (Καθηγήτρια, Πρόεδρος του Τ.Μ.Σ.),

Νικόλαος Μαλιάρας (Καθηγητής),

Πύρρος Μπαμίχας (Αναπληρωτής Καθηγητής),

Παύλος Σεργίου (Αναπληρωτής Καθηγητής),

Ιωάννης Φούλιας (Αναπληρωτης Καθηγητής),

Ιάκωβος Σταϊνχάουερ (Επίκουρος Καθηγητής) και

Κατερίνα Λεβίδου (Επίκουρη Καθηγήτρια)

**Αθήνα, 12/1/2022**

\*Οι υπογραφές έχουν τεθεί στο πρωτότυπο και παραμένουν στο αρχείο του Τμήματος.